# PROTOKOL HODNOCENÍ BAKALÁŘSKÉ PRÁCE

### POSUDEK VEDOUCÍHO

JMÉNO STUDENTA: Jiří Louda

NÁZEV PRÁCE: Retribuční soudnictví v Československu v období 1945 – 1948

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autor si za cieľ svojej práce stanovil „na základě analýzy, komparace a syntézy pramenů a literatury charakterizovat a porovnat průběh velké i tzv. malé retribuce a její vliv na politickou situaci“ (s. 8). Cieľ práce sa podarilo do plnej miery a presvedčivým spôsobom naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Stanovená téma je originálna, spoločensky závažná a pre autorov, ktorí sa snažia preniknúť hlbšie, i náročná na spracovanie empirických dát. Autor sa rozhodol neuľahčovať si cestu, a ponoril sa hlboko do empirického výskumu archívnych prameňov týkajúcich sa témy retribučného súdnictva, a závery bohatej sekundárnej literatúry sa mu tak podarilo rozvinúť lepšie, než je to u bakalárskych prác obvyklé. Argumentácia v analytickej časti je dobre štruktúrovaná, prehľadná, vecná, skvele informovaná a autorovi sa úspešne darí vyhnúť nástrahám prílišnej deskriptívnosti či historizovania, ktoré číhajú na bádateľov venujúcich sa tejto téme. Závery, ku ktorým dospieva, sú konzistentné, zmysluplné a pevne zviazané s jadrom práce.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Práca napĺňa formálne nároky kladené na bakalárske práce, jazykový prejav autora je dobre čitateľný a vyspelý, je zreteľné, že má skúsenosť s písaním odborných textov väčšieho rozsahu. Miera štylistických či gramatických zaváhaní je nízka. Zdrojová základňa je rozsiahla a pestrá, a ako som uviedol vyšši, obsahuje nezanedbateľný objem archívnych materiálov. Grafická úprava práce je prehľadná.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Autor predložil prácu, ktorá je vysoko nadpriemerná, oceniť je treba predovšetkým jeho snahu o skutočný empirický výskum, ktorý sa tejto téme v českej politológii až príliš často vyhýbal.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Charakterizujte základné rozdiely medzi tzv. veľkou a malou retribúciou a zhodnoťte ich spoločenské dopady.

1. **NAVRHOVANÁ ZNÁMKA**

Prácu navrhujem hodnotiť stupňom „výborne“.

Datum: Podpis: